Suchinthana/ta-wikipedia huggingface dataset:
தேசிய நெடுஞ்சாலை 716அ (இந்தியா)

தேசிய நெடுஞ்சாலை 716அ (National Highway 716A) என்பது பொதுவாக தே. நெ. 716அ எனக் குறிப்பிடப்படுகிறது. இது இந்தியாவில் உள்ள ஒரு தேசிய நெடுஞ்சாலை ஆகும். தே. நெ.-716அ இந்தியாவில் ஆந்திரப் பிரதேசம் மற்றும் தமிழ்நாடு மாநிலங்களைக் கடந்து செல்கிறது.

வழித்தடம் 

 ஆந்திரப் பிரதேசம்

புத்தூர், நாராயண வனம், தும்புரு, கொப்பேடு, அரிஜன், வடா, இராமகிரி, கிருஷ்ணாபுரம், வினோபாநகர், நாகலாபுரம், ஊத்துக்கோட்டை-தமிழக எல்லை.

 தமிழ்நாடு
ஆந்திர எல்லை - தாராச்சி, பாலவாக்கம், பெரியபாலம், கன்னிகைபேர், ஜானப்பச்சத்திரம் .

சந்திப்புகள் 
  புத்தூர் அருகே முனையம்.
  ஜானப்பசத்திரம் அருகே முனையம்

மேற்கோள்கள்

வெளி இணைப்புகள் 

 ஓபன்ஸ்ட்ரீட்மேப்பில் NH 716A

இந்திய தேசிய நெடுஞ்சாலைகள்
தமிழ்நாட்டில் தேசிய நெடுஞ்சாலைகள்
மலேசிய மாநில அரசுகளின் தலைவர்கள்

மந்திரி பெசார் (மலாய்: Menteri Besar அல்லது Ketua Menteri; ஆங்கிலம்: Chief Minister); என்பது மலேசியாவில் பரம்பரை ஆட்சியாளர்களைக் கொண்ட ஒன்பது மாநிலங்களின் முதல் அமைச்சரைக் குறிப்பிடும் சொல்லாகும்.

மலேசியாவில், பரம்பரை ஆட்சியாளர்கள் எனப்படும் சுல்தான்கள் ஆட்சி செய்யும் மாநிலங்களில், முதல் அமைச்சரை மந்திரி பெசார் (Menteri Besar) என்று அழைக்கிறார்கள். சுல்தான்கள் ஆட்சி செய்யாத மாநிலங்களின் அரசுத் தலைவர்களை முதலமைச்சர் (Chief Minister) என்று அழைக்கிறார்கள்.

பொதுவாக மலேசியாவில் உள்ள தமிழ், சீனம், ஆங்கிலம், கடசான் மொழி ஊடகங்களில் மந்திரி பெசார் எனும் சொல் மொழிபெயர்க்கப் படாமல் அப்படியே பயன்படுத்தப் படுகிறது.

மலேசியாவில் உள்ள அனைத்து மந்திரி பெசார்களும்; முதலமைச்சர்களும் மாண்புமிகு (Yang Amat Berhormat); "மிகவும் மரியாதைக்குரியவர்" எனும் முன் சொல்லுடன் அழைக்கப்படுகிறார்கள்.

பொது

மலேசியாவில் மந்திரி பெசார் (Menteri Besar) எனும் சொல் வழக்கில், முதலமைச்சரைக் கொண்டுள்ள மாநிலங்கள்:

 ஜொகூர் 
 கெடா 
 கிளாந்தான் 
 நெகிரி செம்பிலான் 
 பகாங் 
 பேராக் 
 பெர்லிஸ் 
 சிலாங்கூர் 
 திரங்கானு

மலேசியாவில் முதலமைச்சர் (Ketua Menteri) எனும் சொல் வழக்கில் முதலமைச்சரைக் கொண்டுள்ள மாநிலங்கள்:

 மலாக்கா  
 பினாங்கு  
 சபா  
 சரவாக்

மாநில நிர்வாக அதிகாரம்

மலேசிய மலாய் மாநிலங்களின் ஒன்பது பரம்பரை ஆட்சியாளர்களும்; மற்ற நான்கு மாநிலங்களின் நியமிக்கப்பட்ட ஆளுநர்களும்; தங்கள் மாநிலங்களின் அரசியலமைப்புத் தலைவர்களாக பணியாற்றுகின்றனர். அதே நேரத்தில் மாநில நிர்வாக அதிகாரம் மந்திரி பெசார் மற்றும் முதலமைச்சர்களிடம் உள்ளது.

பொதுவாக, மாநில சட்டமன்றத் தேர்தல்களைத் தொடர்ந்து, பெரும்பான்மை பெற்ற கட்சியை, மாநில அரசாங்கத்தை அமைப்பதற்கு மாநிலத்தின் ஆட்சியாளர் அழைப்பார். அதன் பின்னர் மாநில நிர்வாக ஆட்சி அமைக்கப்படும்.

மந்திரி பெசார் அல்லது முதலமைச்சரின் பதவிக் காலம் அதிகப் பட்சம் ஐந்து ஆண்டுகள் வரை நீடிக்கும். ஆனால் ஒரு மந்திரி பெசார் எத்தனை முறை வேண்டும் என்றாலும் மந்திரி பெசார் பதவியை வகிக்கலாம். இருப்பினும், அவர் பொதுத் தேர்தலில் வெற்றிப் பெற்றவராக இருக்க வேண்டும்.

வரலாறு

1948-ஆம் ஆண்டு பிரித்தானிய காலனித்துவ அரசாங்கத்தால், மலாயா கூட்டமைப்பு உருவாக்கப் பட்டதும், மலேசியாவில் உள்ள பெரும்பாலான மாநிலங்களில் மந்திரி பெசார் பதவி உருவானது.

இருப்பினும், மந்திரி பெசார் பதவியை உருவாக்கிய முதல் மாநிலம் ஜொகூர் ஆகும். ஜொகூர் சுல்தான் அபு பக்கர் அவர்களால் அமல்படுத்தப்பட்ட ஜொகூர் மாநில அரசியலமைப்புக்கு (Undang-undang Tubuh Negeri Johor) உட்பட்டு, மந்திரி பெசார் பதவியும் உருவாக்கப் பட்டது.

அந்த வகையில் அரசியலமைப்பு முடியாட்சி முறையை ஏற்றுக்கொண்ட முதல் மலாய் மாநிலமாக ஜொகூர் மாநிலம் விளங்குகிறது. மந்திரி பெசாரும்; மாநில முதலமைச்சரும், வழக்கமாக மாநிலச் சட்டமன்றத்தில் பெரும்பான்மையைக் கொண்டு இருக்கும் கட்சியில் இருந்து தேர்வு செய்யப் படுகிறார்கள்.

மேற்கோள்கள்

மலேசிய முடியாட்சி
மலேசியாவில் அரசியல்
மலேசிய மாநிலங்களின் முதலமைச்சர்கள்
மலேசிய மாநிலங்கள் வாரியாக அரசியல்வாதிகள்
எம். டி. தியாகராஜ பிள்ளை

எம். டி. தியாகராஜ பிள்ளை (M. D. Thyagaraja Pillai) என்பவர் இந்திய அரசியல்வாதி மற்றும் தமிழ்நாடு சட்டமன்றத்தின் முன்னாள் உறுப்பினர் ஆவார். தியாகராஜ பிள்ளை திருவாரூர் மாவட்டம் கொரடாச்சேரியினைச் சார்ந்தவர். இவர் 1952 மற்றும் 1957 தேர்தல்களில் திருவாரூர் மாவட்டம் நன்னிலம் தொகுதியிலிருந்து இந்தியத் தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்த இரண்டு தேர்தல்களிலும் வெற்றி பெற்ற இருவரில் மற்றவர் எம். சி. முத்துகுமாரசாமி ஆவார். இவர் 1962 தேர்தலில் இதே தொகுதியிலிருந்து மீண்டும் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
1 ஆவது தமிழ்நாடு சட்டமன்ற உறுப்பினர்கள்
2 ஆவது தமிழ்நாடு சட்டமன்ற உறுப்பினர்கள்
3 ஆவது தமிழ்நாடு சட்டமன்ற உறுப்பினர்கள்
திருவாரூர் மாவட்ட நபர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
சதுர இருஅடிக்கண்டம்

சதுர இருஅடிக்கண்டம் (square bifrustum) அல்லது முனைதுண்டிக்கப்பட்ட சதுர இருபட்டைக்கூம்பு (square truncated bipyramid) என்பது, இருஅடிக்கண்டப் பன்முகிகளின் முடிவிலாத் தொடரில் இரண்டாவதாக உள்ள இருஅடிக்கண்ட வகையாகும். ஒரு சதுர இருஅடிக்கண்டம், 4 சரிவக முகங்களையும்  2 சதுர முகங்களையும் கொண்டிருக்கும். ஒரு சதுர இருபட்டைக்கூம்பின் (எண்முகி) துருவ அச்சின் இரு முனைகளையும் துண்டித்து, அதன் இரு அடிக்கு-அடி அடிக்கண்டங்களின் இணைப்பு மூலம் ஒரு சதுர இருஅடிக்கண்டத்தை வடிவமைக்கலாம்.

சதுர இருஅடிக்கண்டம், நீள் சதுர இருபட்டைக்கூம்பின் இருமப் பன்முகியாகும்.
பன்முகத்திண்மங்கள்
சி. சீனிவாசன் (பரமக்குடி)

சி. சீனிவாசன் (C. Srinivasa Iyengar)(பிறப்பு சனவரி 6, 1922) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். சீனிவாசன் இராமநாதபுரம் மாவட்டம் பரமக்குடியினைச் சார்ந்தவர். இவர் 1962 தேர்தலில் பரமக்குடி தொகுதியிலிருந்து இந்திய தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
1922 பிறப்புகள்
இராமநாதபுரம் மாவட்ட நபர்கள்
3 ஆவது தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
வகைமைப் பேரினம்

வகைமைப் பேரினம் (Type genus) என்பது உயிரியல் வகைப்பாட்டில் உயிரியல் குடும்பத்தையும் குடும்பப் பெயரின் மூலத்தையும் வரையறுக்கும் பேரினமாகும்.

விலங்கியல் பெயரிடல் 
விலங்கியல் பெயரிடலின் பன்னாட்டுக் குறியீட்டின் படி, "பெயரிடப்பட்ட குடும்ப-குழு உயிரலகு வகையின் பெயரைத் தாங்கும் பேரினம் ’வகைமைப் பேரினம்’ எனப்படும். குடும்பக் குழுவின் பெயர் வகைமைப் பேரினத்தின் அடிப்படையில் அமைந்துள்ளது." 

எந்தவொரு குடும்பக்குழுப் பெயரிலும் ஒரு வகைமைப் பேரினம் இருக்க வேண்டும் (மற்றும் எந்த இனத்தின் பெயரிலும் ஒரு வகைமை இனம் இருக்க வேண்டும், ஆனால் எந்த இனங்கள்-குழுப் பெயரிலும், அல்லது ஒன்று அல்லது அதற்கு மேற்பட்ட வகைமைகள் இருக்கலாம், ஆனால் தேவையில்லை). குடும்பக்குழுப் பெயருக்கான வகைப் பேரினத்தின் பெயருடன் -யிடே (குடும்பங்களுக்கு) என முடிவடையும் பின்னொட்டு சேர்க்கப்படும்.

 எடுத்துக்காட்டு: பார்மிசிடே என்ற குடும்பப் பெயரின் வகைமை பேரினம் பார்மிகாவைலின்னேயஸ், 1758 அடிப்படையாகக் கொண்டதாகும்..

தாவரவியல் பெயரிடல் 
தாவரவியல் பெயரிடலில், "வகை இனம்" என்ற சொற்றொடர், அதிகாரப்பூர்வமற்ற முறையில், வசதிக்காகப் பயன்படுத்தப்படுகிறது. தாவரவியல் பெயரிடலுக்கான அனைத்து நெறிமுறையில் இந்த சொற்றொடருக்கு ஒப்புதல் இல்லை. குறியீடு, குடும்பம் வரையிலான அணிகளுக்கு வகைமைகளைப் பயன்படுத்துகிறது. மேலும் உயர் பிரிவுகளுக்கு வகைமை, ஒருவிருப்பத் தேர்வாக உள்ளது. இந்தக் குறியீடு அந்த வகையைக் கொண்ட பேரினத்தை " வகைமைப் பேரினம்" என்று குறிப்பிடவில்லை.

 எடுத்துக்காட்டு: " பொ என்பது பொவேசி குடும்பத்தின் வகைமையும் பொல்சு வரிசையின் வகைமையாகும்" ஆகும் என்பது பொவேசி மற்றும் பொல்சு என்ற பெயர்கள் பொ என்ற பொதுவான பெயரை அடிப்படையாகக் கொண்டவை என்று கூறுவதற்கான மற்றொரு வழியாகும்..

மேலும் பார்க்கவும் 

 வகைமை இனங்கள்

மேற்கோள்கள் 

தாவரவியல் பெயரீடு
விலங்கியல் பெயரீடு
உயிரியல் வகைப்பாடு
தமிழக ஆசிரியர்கள் தொடங்கிய தாவரவியல் கட்டுரைகள்
ஒசுமியம் ஐம்புளோரைடு

ஓசுமியம் ஐம்புளோரைடு (Osmium pentafluoride) என்பது OsF5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீலப்பச்சை நிறத்தில் ஒரு திண்மமாக இச்சேர்மம் காணப்படுகிறது. ருபீடியம், ரோடியம், இரிடியம் தனிமங்களின் ஐம்புளோரைடுகள் போல  ஓசுமியம் ஐம்புளோரைடும் திண்மநிலையில் நான்குறுப்பு சேர்மமாக காணப்படுகிறது.

தயாரிப்பு 
ஓசுமியம் அறுபுளோரைடை அயோடினில் கரைத்த அயோடின் பெண்டாபுளோரைடுடன் சேர்த்து ஒடுக்க வினைக்கு உட்படுத்தி ஓசுமியம் ஐம்புளோரைடு தயாரிக்கப்படுகிறது.:
10 OsF6 +  I2  →   10 OsF5 +  2 IF5

மேற்கோள்கள் 

ஓசுமியம் சேர்மங்கள்
புளோரைடுகள்
பிளாட்டினம் குழு ஆலைடுகள்
இரிசி சுனக்கு

இரிசி சுனக்கு (Rishi Sunak, பிறப்பு:12 மே 1980) ஐக்கிய இராச்சியத்தின் அரசியல்வாதி ஆவார். இவர் 2022 முதல் 2024 வரை ஐக்கிய இராச்சியத்தின் பிரதமராகவும், 2022 அக்டோபர் 24 முதல் கன்சர்வேடிவ் கட்சியின் தலைவராகவும் உள்ளார். 2024 சூலை முதல் எதிர்க்கட்சித் தலைவராகவும் பணியாற்றுகிறார். இவர் மக்களவையில் 2015 முதல் ஓர்  உறுப்பினராகவும், நான்கு முக்கிய துறைகளில் ஒன்றான கருவூலத்துறையின் தலைவராகவும் 2020 முதல் 2022 வரை இருந்தவர்.

இவர் ஐக்கிய இராச்சியத்தில் சவுத்தாம்டனில் கிழக்கு ஆப்பிரிக்காவில் இருந்து 1960களில் குடியேறிய இந்திய (பஞ்சாபு) வமிசாவளி பெற்றோர்களுக்கு மூத்த மகனாகப் பிறந்தார். வின்செசுட்டர் கல்லூரியில் படித்தார், பிறகு ஆக்குசுபோர்தில் இலிங்கன் கல்லூரியில் மெய்யியல், அரசியல் பொருளாதரம் ஆகிய துறைகளில் படித்து பின்னர் இசுட்டான்போர்டு பல்கலைக்கழகத்தில் புல்பிரைட்டு புலமைப்பரிசில் பெற்று முதுகலை வணிக மேலாண்மைத் துறையில் முதுகலைப் பட்டம் பெற்றார். இசுட்டான்போர்டு பல்கலைக்கழகத்தில் பயிலும் பொழுது தன் எதிர்கால மனைவியாகிய அட்சதா மூர்த்தியைச் சந்தித்தார். அட்சதா இந்தியத் தொழில் அதிபரும், இன்போசிசு நிறுவனருமான நா. ரா. நாராயணமூர்த்தியின் மகள் ஆவார். படிப்பு முடிந்ததும், சுனக்கு கோல்டுமன் சாக்சு நிறுவனத்தில் கூடுதல் ஈட்டம் தரும் பாதுகாப்பு முதலீட்டுத் துறை நிறுவனங்களில் பணியாற்றினார். சுனக்கும் அவர் மனைவி அட்சதா மூர்த்தியும் ஐக்கிய இராச்சியத்தில் 222 ஆவது பெரிய பணக்காரர், அவர்களின் மொத்த மதிப்பு £730 மில்லியன் என்று கணக்கிட்டிருக்கின்றார்கள்.

இரிசி சுனக் பிரதமராகப் பணியாற்றிய காலத்தில், பொருளாதாரத்தை மேம்படுத்தவும், தேசிய அரசியலைத் திடப்படுத்தவும் முயன்றார். ஐந்து முக்கிய முன்னுரிமைகளைக் கோடிட்டுக் காட்டினார்: பணவீக்கத்தைப் பாதியாகக் குறைத்தல், பொருளாதாரத்தை வளர்ப்பது, கடனைக் குறைத்தல், தேசிய சுகாதார சேவை காத்திருப்புப் பட்டியலைக் குறைத்தல், ருவாண்டா புகலிடத் திட்டத்தைச் செயல்படுத்துவதன் மூலம் ஆங்கிலேயக் கால்வாயின் சட்டவிரோத சிறிய படகுக் கடவை நிறுத்துதல் போன்றவையாகும். வெளியுறவுக் கொள்கையில், சுனக் உக்ரைன் மீதான உருசியப் படையெடுப்பிற்கு விடையிறுக்கும் வகையில் வெளிநாட்டு உதவி, ஆயுத ஏற்றுமதிகளை அங்கீகரித்தார், இசுரேல்-ஹமாஸ் போர் தொடங்கிய தாக்குதல்களுக்குப் பிறகு இசுரேலுக்கு ஆதரவளிப்பதாக உறுதியளித்தார், அதே வேளையில், காசாப் பகுதியில் போர் நிறுத்தத்திற்கு அழைப்பு விடுத்தார். 2023, 2024 உள்ளாட்சித் தேர்தல்களில் கட்சி பெரும் பின்னடைவுகளைச் சந்தித்தது. இலையுதிர்காலத்தில் தேர்தல் நடத்தப்படும் என்று பரவலாக எதிர்பார்க்கப்பட்ட போதிலும், சுனக் சூலை 2024 க்கு உடனடிப் பொதுத் தேர்தலுக்கு அழைத்தார்; பழமைவாதிகள் இந்தத் தேர்தலில் கீர் இசுட்டார்மர் தலைமையிலான எதிர்க்கட்சியான தொழிற் கட்சியிடம் பெரும் தோல்வியடைந்தனர். இதன்மூலம் 14 ஆண்டுகால பழமைவாத அரசாங்கம் முடிவுக்கு வந்தது. பிரதமர் பதவியை விட்டு வெளியேறிய பிறகு, சுனக் எதிர்க்கட்சித் தலைவரானார், ஒரு நிழல் அமைச்சரவையையும் உருவாக்கினார்.

மேற்கோள்கள்

வெளி இணைப்புகள் 

1980 பிறப்புகள்
வாழும் நபர்கள்
ஐக்கிய இராச்சியத்தின் பிரதமர்கள்
பிரித்தானிய அரசியல்வாதிகள்
சவுத்தாம்டன்

சவுத்ஹாம்டன் (Southampton), ஐக்கிய இராச்சியத்தின் நான்கு நாடுகளில் ஒன்றான இங்கிலாந்து நாட்டின் தென்கிழக்கில் அமைந்த துறைமுக நகரம் ஆகும்.  இது இலண்டன் மாநகரத்திலிருந்து தென்மேற்கில் 15 மைல் தொலைவில் உள்ளது. தெற்கு ஆம்ப்சயர் (ஹாம்ப்ஷயர்) நகரத்தின் ஒரு பகுதியாக சவுத்தாம்டன் மற்றும்  போர்ட்சுமவுத் (போர்ட்ஸ்மவுத்) நகரங்கள் உள்ளது.  ஐக்கிய இராச்சியத்தின் மக்களவைக்கு சவுத்தாம்டன் நகரத்தைச் சேர்ந்த இரிசி சுனக்கு எனும் இந்திய வம்சாவழியினர், 2015 முதல் ரிச்மாண்ட் (யோர்க்) தொகுதியிலிருந்து மக்களவைக்கு தேர்தெடுக்கப்பட்டு கருவூல செயலாளராக(அமைச்சர்) இருந்து அக்டோபர் 25, 2022 முதல் பிரதமராக பதவியிலுள்ளார்.

மக்கள் தொகை பரம்பல்
2020-ஆம் ஆண்டின் கணக்கின்படி, 1,07,695 குடியிருப்புகள் கொண்ட சவுத்தாம்டன் நகரத்தின் மக்கள் தொகை  2,60,111 ஆகும். அதில் ஆண்கள் 1,27,610 (49.1%) மற்றும் பெண்கள் 1,32,501 (50.9%) ஆகும். இதன் மக்கள் தொகையில் 5 வயதிற்குட்பட்ட குழந்தைகள் 17,470 (6.7%) ஆகவுள்ளனர். சவுத்தாம்டன் பல்கலைக்கழகத்தில் 43,000 மாண்வ மாணவியர் கல்வி பயில்கின்றனர இதன் மக்கள் தொகையில் வெள்ளையர்கள் 85.9%, ஆசிய நாட்டவர் 8.4%, கருப்பினத்தவர் 2.2% மற்றும் கலப்பினத்தவர்கள் 1.2% ஆகவுள்ளனர்.

தட்ப வெப்பம்

இதனையும் காண்க
 இரிசி சுனக்கு

மேற்கோள்கள்

வெளி இணைப்புகள்

Southampton City Council and CityWeb

Southampton's Medieval Defences on Google Maps

ஐக்கிய இராச்சியத்திலுள்ள நகரங்கள்
இங்கிலாந்தின் நகரங்கள்
கத்தி சவுக்கு

கத்தி சவுக்கு (Acacia mangium) என்பது பட்டாணி குடும்பத்தைச் சேர்ந்த ஒரு வகை பூக்கும் மரமாகும். இது பபேசியே குடும்பத்தைச் சேர்ந்தது. இது ஆத்திரேலியாவின் வடகிழக்கு குயின்ஸ்லாந்து, பப்புவா நியூ கினியாவின் மேற்கு மாகாணம், பப்புவா மற்றும் கிழக்கு மலுக்கு தீவுகளைச் சேர்ந்தது. இதன் பொதுவான பெயர்களில் black wattle, hickory wattle, mangium,  forest mangrove ஆகியவை அடங்கும். இதன் பயன்பாடுகளில் சுற்றுச்சூழல் மேலாண்மை மற்றும் மரப் பொருள் ஆகியவை அடங்கும்.

இது முதன்முதலில் 1806 இல் கார்ல் லுட்விக் வில்டெனோவால் விவரிக்கப்பட்டது, அவர் இது மொலுக்காசில் காணப்படுவதாக விவரித்தார்.

சாகுபடி 
கத்தி சவுக்கு  வரை வளரும். இது பெரும்பாலும் நேராக வளரும். கத்தி சவுக்கில் ஓரு கிலோவுக்கு 142,000 விதைகள் வரை இருக்கும். இதன் விதைகளைன் முளைப்புத் திறனை அதிகரிக்க, இயந்திர ஸ்கார்ஃபிகேஷன் (மேற்பரப்பை சொறிதல்) அல்லது கொதிக்கும் நீரைக் கொண்டு சில செயல்பாடுகள் செய்தல் போன்ற சில நடவடிக்கைகள் தேவைப்படும். இந்த செயல்கள் விரைவான முளைப்புக்கு வழிவகுக்கிறது. இதனால் இதன் முளைப்புத்திறன் 75% ஐ விட அதிகமாகும். பல பருப்பு வகைகளைப் போலவே, இது மண்ணில் நைட்ரஜனை நிலைநிறுத்த வல்லது.  மேலும் இது வேளாண் காடு வளர்ப்பு திட்டங்களுக்கும் பயன்படுத்தப்படுகிறது. பூமத்திய ரேகைக்கு அருகில் உள்ள பகுதிகளில் ஆண்டுக்கு சராசரியாக 3 முதல் 4 மீ உயரம் உயரம் வளர்வது வழக்கம். பூமத்திய ரேகைக்கு அப்பால் உள்ள பகுதிகளில் வளர்ச்சி மெதுவாக இருக்கும்.

பயன்கள்

கட்டைகள் 
கத்தி சவுக்கு மரங்களைக் கொண்டு மென்மரக் கட்டை, வயிரக்கட்டை ஆகியவை உற்பத்தி செய்யப்படுகிறது. வயிரக்கட்டையின் நிறம் பழுப்பேறிய மஞ்சள் நிறத்தில் இருக்கும். மரம் மிகவும் கடினமானதாகவும், மிகவும் வலிமையானதாகவும், கடினமானதாகவும் இருக்கும், மேலும் சிதையாமலும், மோசமாக விரிசல் ஏற்படாததாகவும் இருக்கும் என்பதால் இது மரச்சாமான்கள், கதவுகள் மற்றும் சன்னல் சட்டங்களுக்குப் பயன்படுத்தப்படுகிறது. மெருகூட்டிய பின் பளபளப்பான மற்றும் மென்மையான மேற்பரப்பு கொண்டதாக இருப்பதால் மரச்சட்ட தளஅமைப்பு மற்றும் கலைப்பொருட்களை உருவாக்குவதற்கான சாத்தியக்கூறுகள் உள்ளன.

கூழ் மற்றும் காகிதம் 
கத்தி சவுக்கானது காகிதம் தயாரிப்பதற்கு ஏற்ற செல்லுலோஸ் இழைகள் கொண்டதாக அங்கீகரிக்கப்பட்டுள்ளது. இது தென்கிழக்கு ஆசியாவில், குறிப்பாக இந்தோனேசியாவில் உள்ள தோட்டங்களில் வளர்க்கப்படுகிறது .

படக்காட்சியகம்

குறிப்புகள் 

மரங்கள்
அரிச்சந்திரா (1998 திரைப்படம்)

அரிச்சந்திரா (Harichandra) 1998 ஆம் ஆண்டு வெளிவந்த இந்தியத் தமிழ்த் திரைப்படமாகும். இப்படம் செய்யார் இரவி இயக்கத்தில் கார்த்திக், மீனா ஆகியோர் முதன்மை வேடங்களில் நடித்திருந்தனர். துணை வேடங்களில் பிரியா ராமன், சின்னி ஜெயந்த், விவேக், டெல்லி கணேஷ், சத்தியப்பிரியா ஆகியோர் நடித்தனர். இப்படம் 1998 மே 15 அன்று வெளியிடப்பட்டு  நல்ல வசூல் செய்து வெற்றி பெற்றது. இதனையடுத்து தெலுங்கில் ஜே. டி. சக்ரவர்த்தி, ராசி ஆகியோர் முதன்மை வேடங்களில் நடித்து ஹரிச்சந்திரா என்ற பெயரில் மறுஆக்கம் செய்யப்பட்டது.

நடிகர்கள் 
 கார்த்திக் - அரிச்சந்திரா
 மீனா - நந்தினி 
 பிரியா ராமன் - சித்ரா
 சின்னி ஜெயந்த் - சுந்தரம்
 விவேக் - கோபால்
 வையாபுரி - முத்து 
 டெல்லி கணேஷ் - அரிச்சந்திராவின் தந்தை 
 சத்தியப்பிரியா - அரிச்சந்திராவின் அம்மா 
 ஆனந்த்- ஜோசப் 
 தலைவாசல் விஜய் - சித்ராவின் தம்பி ரகு
 ஜனகராஜ் - மருத்துவர் 
 வினு சக்ரவர்த்தி - அந்தோணி 
 தியாகு - பொது மேலாளர்
 மோகன் ராமன் 
 கவிதாலயா கிருஷ்ணன் 
 டி. எஸ். இராகவேந்திரா

பாடல்கள் 
இத்திரைப்படத்திற்கு ஆர். ஆனந்த், கோபால் இராவ், சீலீன் ஆகிய மூன்று பேர் கொண்ட  இசைக்குழு ஆகோஷ் என்ற பெயரில் இசையமைத்துள்ளனர். பாடல் வரிகளை பிறைசூடன், பழனி பாரதி, அறிவுமதி, வாசன், இரவிசங்கர் ஆகியோர் இயற்றினர்.

மேற்கோள்கள் 

1998 தமிழ்த் திரைப்படங்கள்
இந்தியத் தமிழ்த் திரைப்படங்கள்
கார்த்திக் நடித்த திரைப்படங்கள்
மீனா நடித்த திரைப்படங்கள்
விவேக் நடித்த திரைப்படங்கள்
டெல்லி கணேஷ் நடித்த திரைப்படங்கள்
தலைவாசல் விஜய் நடித்த திரைப்படங்கள்
ஜனகராஜ் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
எலிசபெத் பாய்ட்

எலிசபெத் பாய்ட் (c. 1710 - 1745) ஒரு ஆங்கில எழுத்தாளர்.   இவர் கவிதைகள்,  நாடகம் மற்றும் பருவ இதழ்களில் எழுதி அதில் வரும் வருமானத்தை வைத்து தனது குடும்பத்தை ஆதரித்தார். டி ப்ளூம் லூயிசா அல்லது எலோயிசா என்ற பெயர்களின் கீழ் இவர் எழுதி வந்தார். ஷேக்ஸ்பியர் லேடீஸ் கிளப்பின் அறியப்பட்ட மூன்று உறுப்பினர்களில் எலிசபெத் பாய்டும் ஒருவர்.

வாழ்க்கை மற்றும் வேலை 
அவருடைய பிறப்பு அல்லது தொழில் பற்றி அதிகம் அறியப்படவில்லை எனினும்  ஸ்டூவர்ட் போராட்டத்தை ஆதரித்த ஒரு பெரிய குடும்பத்தில் இருந்து வந்தவர் என்பதை அவரது எழுத்துக்களில் இருந்து அறியலாம். அவரது தந்தை ஸ்டூவர்ட்டின் ஆதரவை பெற்றவர் என்றும், அவரது தாயார் பல குழந்தைகளை  கவனிப்பதால் சோர்வடைந்ததாக கூறப்படுகிறது. நோய்வாய்ப்பட்ட தனது தாயாரை ஆதரிப்பதற்காகவே அவர் எழுதத் தொடங்கினார் என்று நம்பப்படுகிறது. இவரது எழுத்துக்களின் மூலமாக இவரது குடும்பம் நன்கு இணைக்கப்பட்டிருந்தாலும் கடினமான காலங்களில் வீழ்ச்சியடைந்ததாகக் கூறுகிறது.

அவர் முதலில் லூயிசா என்ற பெயரில், வெரைட்டி:எ போம் (1727) மற்றும் வெர்சஸ் ஆன் தி கிங்ஸ் பர்த்டே (1730) என்ற  கவிதைகளை வெளியிட்டார். அதை தொடர்ந்து இவரின் முதல் பெரிய நாவல்  தி ஹேப்பி அன்ஃபர்ட்டுனேட் அல்லது பெண் பக்கம் என்ற  தலைப்பில் வெளியிடபட்டது .இது  1732 தோன்றி 1737  மீண்டும் அச்சிடப்பட்டது  இது ஒரு முகமூடி காதல் என்று சொல்லாம்.  இதில் முன்னணி பெண் கதாபாத்திரங்கள் பெரும்பாலும்  முகமூடிகளுக்குப் பின்னால் ஒளிந்து கொள்கின்றன. சிறு பணம் கொண்டு அவர்கள்   ஜார்ஜ் நீதிமன்றம், பிரின்சஸ் தெரு, லண்டன், அருகில்  லீசெஸ்டர் புலங்கள் என்ற இடத்தில் கடையை அமைக்கின்றனர் 

1733 ஆம் ஆண்டில்  யஹுமரஸ் மிஸ்சிலணி'  என்ற தலைப்பில் ஐந்து நாட்களே ஆன ஒரு குழந்தையின் மரணம்; அழகான ஆனால் கருச்சிதைவு பெற்ற பிறப்பு, பற்றிய அவரது கவிதை சிறந்தாக கருதப்படுகிறது;  அவர் டான் சாஞ்சோ, அல்லது தி ஸ்டூடண்ட்ஸ் விம், (1739) என்ற நாடகத்தை எழுதினார், ஆனால் இது ஒருபோதும் நாடகமாக நிகழ்த்தப்படவில்லை.  இருப்பினும், ட்ரூரி லேனின் தியேட்டர் ராயல் கிரீன் அறையில் டான் சாஞ்சோவுக்கு ஒரு வாசிப்பு வழங்கப்பட்டது.  டான் சாஞ்சோ ஆக்ஸ்போர்டு கல்லூரி தோட்டத்தில் நடைபெறுகிறது . நாடகத்தின் முடிவில், பேய்கள் மறு வாழ்க்கைக்குத் திரும்பிய பிறகு, மினெர்வா ஷேக்ஸ்பியருக்கு ஒரு நினைவுச்சின்னத்தை உருவாக்குகிறார்; பல ஷேக்ஸ்பியர் அறிஞர்கள் பாய்ட் ஷேக்ஸ்பியர் லேடீஸ் கிளப்பில் ஈடுபட்டதாகவும், குறிப்பாக, வெஸ்ட்மின்ஸ்டர் அபேயில் உள்ள போயட்ஸ் கார்னரில் உள்ள ஷேக்ஸ்பியர் நினைவுச் சிலைக்காக கிளப்பின் நிதி திரட்டும் முயற்சிகளிலும் ஈடுபட்டதாக பல ஷேக்ஸ்பியர் அறிஞர்கள் நம்புகின்றனர்.

நூல் பட்டியல்

நாவல்கள் 

 தி ஹேப்பி அன்ஃபர்ட்டுனேட்; அல்லது, பெண்-பக்கம்: ஒரு நாவல், முதலியன

நாடகங்கள் 

 டான் சாஞ்சோ, அல்லது மாணவர்கள் விம்

1745 இறப்புகள்
1710 பிறப்புகள்
வண்டாரி செல்லாண்டிஅம்மன் கோவில்

வண்டாரி செல்லாரம்மன் கோவில்  தமிழ்நாட்டில் மதுரை மாவட்டம், வண்டாரி என்னும் ஊரில் சாப்டூர் அருகே 2கிலோமீட்டர் தொலைவில் அமைந்துள்ளது. இக்கோவில் 2016ஆம் ஆண்டில் மறு சீரமைக்கப்பட்டது.

குறிப்புகள் 
மதுரை மாவட்டத்திலுள்ள அம்மன் கோயில்கள்
தியோல் சிலெங் இனப்படுகொலை அருங்காட்சியகம்

தியோல் சிலெங் இனப்படுகொலை அருங்காட்சியகம் (Tuol Sleng Genocide Museum) அல்லது வெறுமனே தியோல் சிலெங் என்பது கம்போடிய இனப்படுகொலையை விவரிக்கும் ஒரு அருங்காட்சியகமாகும். நோம் பென்னில் அமைந்துள்ள இந்த தளம் பாதுகாப்பு சிறை 21 -ஆகப் பயன்படுத்தப்பட்ட ஒரு முன்னாள் மேல்நிலைப் பள்ளியாகும். முன்னர் தியோல் சிலெங் பிரே உயர்நிலைப் பள்ளியாக இருந்தது. 1975 முதல் 1979இல் அதன் வீழ்ச்சி வரை கெமர் ரூச் ஆட்சியால். 1976 முதல் 1979 வரை, 20,000 பேர் தியோல் சிலெங் சிறையில் அடைக்கப்பட்டனர். மேலும் கெமர் ரூச் நிறுவிய 150 முதல் 196 வரையிலான சித்திரவதை மற்றும் மரணதண்டனை மையங்களில் இதுவும் ஒன்றாகும். 26 சூலை 2010 அன்று, கம்போடியா நீதிமன்றம், மனிதகுலத்திற்கு எதிரான குற்றங்கள் செய்தத்ற்காகவும் 1949 ஜெனிவா ஒப்பந்தங்களின் கடுமையான மீறல்களுக்காகவும் சிறைத் தலைவர் காயிங் கெக் இயேவ் என்பவருக்கு தண்டனை விதித்தது. அவர் ஆயுள் தண்டனை அனுபவித்து வரும் போது 2 செப்டம்பர் 2020 அன்று இறந்தார்.

புகைப்படங்கள்

சான்றுகள்

மேலும் படிக்க 
Vann Nath: A Cambodian Prison Portrait. One Year in the Khmer Rouge's S-21. White Lotus Co. Ltd., Bangkok 1998,  (An eyewitness report. The author's paintings of many scenes from the prison are on display in the Tuol Sleng museum today.)
Chandler, David: Voices from S-21. Terror and history inside Pol Pot's secret prison. University of California Press, 1999.  (A general account of S-21 drawing heavily from the documentation maintained by the prison's staff.)
Dunlop, Nic: "The Lost Executioner: A Story of the Khmer Rouge". Walker & Company, 2006.  (A first-person encounter with Comrade Duch, who ran S-21. The author's discovery of Duch led to the latter's arrest, and imprisonment.)
Douglas Niven & Chris Riley: "The Killing Fields". Twin Palms Press, 1996.  (Original photographs from S-21 prison, printed from original negatives by two American photographers.)

Piergiorgio Pescali: "S-21 Nella prigione di Pol Pot". La Ponga Edizioni, Milan, 2015.

வெளி இணைப்புகள்

 
 Photographs from S-21 – The original prisoner photographs from Tuol Sleng (S-21).
 The horrors of Tuol Sleng
 Cambodia Tribunal Monitor
 Photographic archive of S-21 prisoners - University of Minnesota

Coordinates on Wikidata
கம்போடிய வரலாறு
ஐயோனியன் கிளர்ச்சி

ஐயோனியன் கிளர்ச்சி (Ionian Revolt) என்பது   பாரசீகப் பேரரசின் ஆட்சிக்கு கீழ் சின்ன ஆசியாவில் இருந்த கிரேக்கப் பகுதிகளான அயோலிஸ், டோரிஸ், சைப்பிரசு, காரியாவில் போன்ற பல பகுதிகளில் உருவான இராணுவக் கிளர்ச்சிகளாகும். இது கிமு 499 முதல் கிமு 493 வரை நீடித்தது. கிளர்ச்சியின் மையமாக ஆசியா மைனரின் கிரேக்க நகர அரசுகளை ஆள  பாரசீகர்களால் நியமிக்கப்பட்ட சர்வாதிகரிகளில், அதிருப்தியாளர்களான  மிலீட்டசின் இரண்டு சர்வாதிகாரிகளான ஹிஸ்டியாயஸ் மற்றும் அரிசுடோகோரசு ஆகியோர் இருந்தனர். இதற்கு முன்னதாக கிமு 540 இல்  ஐயோனியா நகரங்கள் பாரசீகர்களால் கைப்பற்றப்பட்டன. அதன்பின்னர் அவர்களுக்கு அடங்கிய பூர்வீக கிரேக்கர்களை ஆட்சியாளர்களாக நியமித்து தங்களுக்கு கீழ் அப்பகுதிகளை ஆள அனுமதித்தது. இவ்வாறு சுமார் அரை நூற்றாண்டாக பாரசீக ஆதிக்கத்தில் அனதோலியாவின் கிரக்க அரசுகள் இருந்தன. அதன்பிறகு அவை பாரசீகத்தின் ஆதிக்கத்தில் இருந்து  விடுதலை பெற்று முன்புபோல தன்னாட்சி நடத்த விரும்பின.

இதற்குக் கிரேக்கத்தில் உள்ள எசுபார்த்தா, ஏதென்சு போன்ற முதன்மையான நகர அரசுகளின் உதவியை எதிர்பார்த்தன. இதன்பொருட்டு மிலீட்டசின் ஆட்சியாளரான அரிசுடோகோரசு எசுபார்த்தவுக்கு சென்று அதன் உதவியைக் கோரினார். ஆனால் எதிர்பார்த்த உதவி கிடைக்கவில்லை. அதன்பிறகு ஏதென்சை நாடி வந்தார். ஏதென்சு 20 கப்பல்களை அனுப்பி உதவியது. எரீத்திரியா நகர அரசு ஐந்து கப்பல்களை அனுப்பி உதவியது.

மிலீட்டசு நகர அரசின் தலைமையில்  சின்ன ஆசியாவின் கிரேக்கர்கள் புரட்சிக்கு புறப்பட்டனர். என்றாலும் அவர்களுக்குள் புகைச்சல் இருந்ததால், புரட்சியை திறம்பட நடத்தி வெற்றிபெறத் தெரியவில்லை. புகைச்சலும், துரோகங்களும் சூழ்ந்த நிலையில் கி.மு. 494 இல் கிரேக்க கடற்படைகள் பாரசீகர்களின் கடற் படைகளை ஏஜியன் கடலின் ஒரு பகுதியில் சந்தித்தன. லேட் சமர் எனப்படும் இச்சமரின் முடிவில் பாரசீகர்கள் வெற்றியை ஈட்டினர். பாரசீகர்கள் தங்கள் வெற்றிக்குப் பிறகு புரட்சிக்கு தலைமை வகித்த மிலீட்டசு நகரை அழித்தனர். இதன் பிறகு சின்ன ஆசியா மீண்டும் பாரசீகர்களின் ஆதிக்கத்தின் கீழ் வந்தது.

அயோனியன் கிளர்ச்சியானது கிரேக்கத்திற்கும் பாரசீக பேரரசுக்கும் இடையிலான முதல் பெரிய மோதலை உருவாக்கியது. மேலும் இது கிரேக்க பாரசீகப் போர்களின் முதல் கட்டத்தைக் குறிக்கிறது. சின்ன ஆசியா மீண்டும் பாரசீக ஆட்சிக்குள் கொண்டு வரப்பட்டாலும், ஏதென்சு மற்றும் எரீத்திரியா ஆகிய நகர நாடுகள் இந்த கிளர்ச்சிக்கு ஆதரவளித்ததற்காக அவற்றை தண்டிப்பதற்கு டேரியஸ் சபதம் செய்தார். மேலும், எரோடோடசின் கூற்றுப்படி, கிரேக்கத்தின் எண்ணற்ற நகர அரசுகள் தனது பேரரசின் நிலைத்தன்மைக்கு தொடர்ந்து அச்சுறுத்தலாக இருப்பதைக் கண்ட டேரியஸ் முழு கிரேக்கத்தையும் கைப்பற்ற முடிவு செய்தார். கிமு 492 இல், கிரேக்க-பாரசீகப் போர்களின் அடுத்த கட்டமான கிரேக்கத்தின் மீதான பாரசீகத்தின் முதல் படையெடுப்பு, அயோனியன் கிளர்ச்சியின் நேரடி விளைவாகத் தொடங்கியது.

குறிப்புகள் 

ஏதென்சு ஈடுபட்ட போர்கள்
பண்டைய கிரேக்கம் சம்பந்தப்பட்ட போர்கள்
கொல்லக்கடவு

கொல்லக்கடவு (Kollakadavu) என்பது தென்மேற்கு இந்தியாவின் கேரள மாநிலத்தில், ஆலப்புழா மாவட்டத்தில், செங்கனூர் வட்டத்தில், செறியநாடு அருகே உள்ள ஒரு கிராமம் ஆகும். அச்சன்கோயில் ஆறு இந்த ஊரின் வழியாக ஓடுகிறது. கொல்லக்கடவு வழியாகத் தேசிய நெடுஞ்சாலை 183 செல்கிறது.

மேற்கோள்கள் 

Coordinates on Wikidata
ஆலப்புழை மாவட்டத்தில் உள்ள ஊர்களும் நகரங்களும்
தேசிய நெடுஞ்சாலை 383 (இந்தியா)

தேசிய நெடுஞ்சாலை 383 (National Highway 383 (India)), பொதுவாக தே. நெ. 383 என்று அழைக்கப்படுவது இந்தியாவில் ஒரு தேசிய நெடுஞ்சாலை ஆகும். இது தேசிய நெடுஞ்சாலை 83ன் துணைச் சாலை ஆகும். தே. நெ. 383 இந்தியாவின் தமிழ்நாடு மாநிலத்தைக் கடந்து செல்கிறது. இச்சாலைக் கொட்டாம்பட்டியிலிருந்து காரைக்குடி வரை தேசிய நெடுஞ்சாலையாக நீட்டிக்கப்பட்டுள்ளது.

வழித்தடம் 
திண்டுக்கல், கொசவபட்டி, சாணார்பட்டி, கோபால்பட்டி, நத்தம்,Erakkapatti, சமுத்திரப்பட்டி, கொட்டாம்பட்டி, திருப்பத்தூர், காரைக்குடி

சந்திப்புகள் 

  முனையம் திண்டுக்கல் அருகில்
  நத்தம் அருகில்
  கொட்டாம்பட்டி அருகில்
  முனையம் காரைக்குடி அருகில்

மேற்கோள்கள்

வெளி இணைப்புகள் 

 ஓபன்ஸ்ட்ரீட்மேப்பில் தே. நெ. 383

இந்திய தேசிய நெடுஞ்சாலைகள்
தமிழ்நாட்டில் தேசிய நெடுஞ்சாலைகள்
தேசிய நெடுஞ்சாலை 785 (இந்தியா)

தேசிய நெடுஞ்சாலை 785 (National Highway 785 (India)), பொதுவாக தே. நெ. 785 எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 85ன் ஒரு துணைச் சாலை ஆகும். தே. நெ. 785 இந்தியாவின் தமிழ்நாடு மாநிலத்தைக் கடந்து செல்கிறது.

வழித்தடம் 
தே. நெ. 785 மதுரை, நாகனாகுளம், அய்யர்பங்களா, ஊமச்சிக்குளம், வேம்பராலி, வத்திப்பட்டி, சத்திரப்பட்டி, சின்னப்பட்டி, நத்தம் மற்றும் துவரங்குறிச்சி ஆகிய பகுதிகளை இணைக்கிறது.

சந்திப்பு 

  மதுரை அருகில் முனையம்
  நத்தம் அருகில்
  முனையம் துவரங்குறிச்சி அருகில்

மேலும் காண்க
 தேசிய நெடுஞ்சாலை மேம்பாட்டுத் திட்டம்

மேற்கோள்கள்

வெளி இணைப்புகள் 
 ஓபன்ஸ்ட்ரீட்மேப்பில் NH 785

இந்திய தேசிய நெடுஞ்சாலைகள்
தமிழ்நாட்டில் தேசிய நெடுஞ்சாலைகள்
தேசிய நெடுஞ்சாலை 85 (இந்தியா)

தேசிய நெடுஞ்சாலை 85 (National Highway 85 (India))(அல்லது தே. நெ. 85) என்பது தென்னிந்தியாவில் உள்ள ஒரு தேசிய நெடுஞ்சாலை ஆகும். இது கேரளாவில் உள்ள கொச்சியைத் தமிழகத்தின் தொண்டியுடன் இணைக்கிறது.

வழித்தடம் 
கொச்சி, எர்ணாகுளம், மூவாற்றுப்புழை, கொத்தமங்கலம், அடிமாலி, மூணாறு, தேவிகுளம், போடி, தேனி, உசிலம்பட்டி, 
மதுரை, திருப்புவனம், சிவகங்கை, தொண்டி

மேலும் பார்க்கவும் 

 தேசிய நெடுஞ்சாலை வளர்ச்சித் திட்டம்

மேற்கோள்கள்

வெளி இணைப்புகள் 

  MapsofIndia.com இல் NH 85
இந்திய தேசிய நெடுஞ்சாலைகள்
தமிழ்நாட்டில் தேசிய நெடுஞ்சாலைகள்
தேசிய நெடுஞ்சாலை 50 (இந்தியா)

தேசிய நெடுஞ்சாலை 50 (National Highway 50 (India)) (தே. நெ. 50) என்பது இந்தியாவின் முதன்மையான தேசிய நெடுஞ்சாலையாகும். இது மகாராட்டிரா மற்றும் கர்நாடகா மாநிலங்களைக் கடந்து செல்கிறது. இந்த நெடுஞ்சாலையின் மொத்த நீளம் 751.4 கி. மீ. ஆகும்.

வழித்தடம் 

 நாந்தேடு
 கந்தர்
 ஜம்ப் பிகே ஜல்கோட்
 உத்கீர்
 பீதர்
 ஹும்னாபாத்
 கலபுர்கி
 ஜெவர்கி
 சிந்தகி
 பிஜாப்பூர்
 மனகுளி
 நிட்குண்டா
 ஹங்குண்டா
 இல்கல்
 குஸ்தாகி
 ஹோஸ்பேட்
 குட்லிகி
 ஜக்லுரு
 சித்ரதுர்கா

சந்திப்புகள் 

  முனையம் நாந்தேடு அருகில்
  முனையம் ஹம்னாபட் அருகில் 
  முனையம் கலாபர்கி அருகில்
  முனையம் ஜீவார்கி அருகில்
  முனையம் விஜயபுரா அருகில்
  முனையம் ஹோஸ்பேட் அருகில்
  முனையம் சித்ரகுடா அருகில்

மேற்கோள்கள்

வெளி இணைப்புகள் 

 ஓபன்ஸ்ட்ரீட்மேப்பில் NH 50

இந்திய தேசிய நெடுஞ்சாலைகள்
கருநாடகத்தில் தேசிய நெடுஞ்சாலைகள்
தேசிய நெடுஞ்சாலை 51 (இந்தியா)

தேசிய நெடுஞ்சாலை 51 (National Highway 51 (India)) என்பது முழுக்க முழுக்க குஜராத் மாநிலத்திற்குள் செல்லும் ஒரு இந்தியத் தேசிய நெடுஞ்சாலை ஆகும். தே. நெ. 8ஈ துவாரகாவை பவநகருடன் இணைக்கிறது. இந்த நெடுஞ்சாலை 551 கி. மீ. நீளமுடையது.

வழித்தடம் 
சிக்னேட்டூர் சோம்நாத் ராஜுலா, மஹுவா, தலஜா, பாவ்நகர் உள்ளிட்ட பெட் துவாரகாவினை இணைக்கிறது.

மேலும் பார்க்கவும் 

 தேசிய நெடுஞ்சாலை வளர்ச்சி திட்டம்

மேற்கோள்கள்

வெளி இணைப்புகள் 

  இந்தியாவின் NH நெட்வொர்க் வரைபடம்

இந்திய தேசிய நெடுஞ்சாலைகள்
தேசிய நெடுஞ்சாலை 75 (இந்தியா)

தேசிய நெடுஞ்சாலை 75 (National Highway 75 (India))  என்பது இந்தியாவின் முக்கிய தேசிய நெடுஞ்சாலைகளில் ஒன்றாகும். இது கர்நாடகா, ஆந்திரா மற்றும் தமிழ்நாடு மாநிலங்கள் வழியாகச் செல்கிறது. 2010ஆம் ஆண்டில் நெடுஞ்சாலை எண்களை மறு எண்ணிடும் முன்பு இந்த தேசிய நெடுஞ்சாலை, தேசிய நெடுஞ்சாலை 48 (NH-48) என அறியப்பட்டது. மேற்கு கடற்கரையில் உள்ள துறைமுக நகரமான மங்களூரை (மங்களூரு) கிழக்கில் வேலூர் நகரத்துடன் இணைக்கும் நெடுஞ்சாலை இதுவாகும். தே. நெ. 75 கர்நாடகா மாநிலத்தின் மூன்று புவியியல் பகுதிகளான கரவாலி, மலேநாடு மற்றும் பயலுசீமே வழியாகப் பயணிக்கிறது.

பெயர் மாற்றம் செய்யப்பட்ட சாலைகள் 
கர்நாடக மாநில சாலை 54 (பேலூர் சாலை), தேசிய நெடுஞ்சாலை 373, தேசிய நெடுஞ்சாலை 69

வழித்தடம் 

இது கர்நாடகா மாநிலத்தில் உள்ள வந்தவாழில் தொடங்கி நெல்லியடி, சீராடி காட், சக்லேஷ்பூர், ஹாசன், பெங்களூரு, கோலார், முளுபாகிலு, வெங்கடகிரி கோட்டை, பேரணாம்பட்டு, குடியாத்தம், காட்பாடி வழியாகத் தமிழ்நாட்டின் வேலூரில் முடிவடையும்.

மாநில வாரியாக பாதை நீளம் கி.மீ.

 கர்நாடகா - 
 ஆந்திரப் பிரதேசம் - 
 தமிழ்நாடு -

சந்திப்புகள் 

  முனையம் பேண்ட்வால் அருகில்
  பேண்ட்வால் அருகில்
  ஹாசன் அருகில்
  பேளூரில் குறுக்கீடு
  நெலமங்களா அருகில்
  ஹேபல் அருகில்
  கோசுகோட் அருகில்
  கோசுகோட் அருகில்
  முள்பாகல் அருகில்
  வேங்கடகிரி கோட்டை அருகில்
  முனையம்  வேலூர் அருகில்.

மேலும் பார்க்கவும் 

 தேசிய நெடுஞ்சாலை மேம்பாட்டுத் திட்டம்
 தேசிய நெடுஞ்சாலை 169 (இந்தியா)

மேற்கோள்கள்

வெளி இணைப்புகள் 

 ஓபன்ஸ்ட்ரீட்மேப்பில் NH 75

இந்திய தேசிய நெடுஞ்சாலைகள்
தமிழ்நாட்டில் தேசிய நெடுஞ்சாலைகள்
கருநாடகத்தில் தேசிய நெடுஞ்சாலைகள்
தேசிய நெடுஞ்சாலை 844 (இந்தியா)

தேசிய நெடுஞ்சாலை 844, (National Highway 844 (India)) என்பது பொதுவாக தே. நெ. 844 எனக் குறிப்பிடப்படுகிறது. இது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 44-ன் இரண்டாம் பாதையாகும். தே. நெ. 844 இந்தியாவில் தமிழ்நாடு மாநிலத்தில் செல்கிறது.

வழித்தடம் 
தே. நெ. 844 தமிழ்நாட்டின் ஓசூர் மற்றும் அதியமான் கோட்டையினை (தர்மபுரி) இணைக்கிறது.

சந்திப்புகள் 

  ஓசுர் அருகே முனையம்
  அதியமான்கோட்டை தருமபுரி அருகே முனையம்

மேலும் பார்க்கவும் 

 இந்திய தேசிய நெடுஞ்சாலை ஆணையம்

மேற்கோள்கள்

வெளி இணைப்புகள் 

 ஓபன்ஸ்ட்ரீட்மேப்பில் NH 844

இந்திய தேசிய நெடுஞ்சாலைகள்
தமிழ்நாட்டில் தேசிய நெடுஞ்சாலைகள்
தேசிய நெடுஞ்சாலை 381பி (இந்தியா)

தேசிய நெடுஞ்சாலை 381பி (National Highway 381B (India)), பொதுவாக தே. நெ. 381பி எனக் குறிப்பிடப்படுகிறது. இது தென்னிந்தியாவில் தே. நெ. 81 உடன் நாமக்கல் மற்றும் தே. நெ. 44 உடன் முசிறியை இணைக்கும் ஒரு இடைவழி நெடுஞ்சாலை ஆகும். இது தேசிய நெடுஞ்சாலை 81 ன் ஒரு துணைச் சாலை ஆகும். தே. நெ. 381பி இந்தியாவின் தமிழ்நாடு மாநிலத்தைக் கடந்து செல்கிறது.

வழித்தடம் 
தே. நெ. 381பி முசிறி, தொட்டியம், ஏழூர்பட்டி, மெய்கல்நாயக்கன்பட்டி மற்றும் நாமக்கல் ஆகியவற்றை இணைக்கிறது.

சந்திப்புகள் 

  முசிறி அருகே முனையம்
  நாமக்கல் அருகே முனையம்

மேலும் பார்க்கவும் 

 இந்தியாவின் தேசிய நெடுஞ்சாலைகள்

மேற்கோள்கள்

வெளி இணைப்புகள் 

 ஓபன்ஸ்ட்ரீட்மேப்பில் NH 381B

இந்திய தேசிய நெடுஞ்சாலைகள்
பொது பல்கலைக்கழக நுழைவுத் தேர்வு

பல்கலைக்கழக பொது நுழைவுத் தேர்வு ( CUET), முன்பு மத்திய பல்கலைக்கழகங்களுக்கான பொது நுழைவுத் தேர்வு(CUCET) என அழைக்கப்பட்டது, இந்தியாவின் 45 மத்திய பல்கலைக்கழகங்களில் பல்வேறு இளநிலை, ஒருங்கிணைந்த, முதுகலை, பட்டயம், சான்றிதழ் படிப்புகள் மற்றும் ஆராய்ச்சித் திட்டங்களில் சேர்வதற்காக தேசிய தேர்வு முகமையால் நடத்தப்படும் அகில இந்திய நுழைவுத் தேர்வாகும். இதனை இந்தியாவில் உள்ள பிற மாநிலப் பல்கலைக்கழகங்களும் நிகர்நிலைப் பல்கலைக்கழகங்களும் ஏற்றுக்கொள்கின்கறன.

2022-ஆம் ஆண்டிற்கான நுழைவுத் தேர்வுகள்
நாடு முழுவதும் உள்ள 45 மத்தியப் பல்கலைக்கழகங்களிலும் இளநிலைப் படிப்பில் சேர்வதற்கான நுழைவுத் தேர்வு, வருகிற சூலை 2022 முதல் வாரத்தில் நடைபெறுகிறது. இத்தேர்வில் +2 தேர்வில பெற்ற மதிப்பெண்கள் கணக்கில் எடுத்துக் கொள்ளப்படாது. இத்தேர்வுகளை தேசியத் தேர்வு முகமை நடத்தும். இதனை தொடர்ந்து 36 மத்திய பல்கலைக்கழங்கள், 8 மாநில பல்கலைக் கழகங்கள், 5 தனியார் பல்கலைக்கழகங்கள் மற்றும் 2 நிகர் நிலை பல்கலைக்கழகங்கள் உள்ளிட்ட மொத்தம் 51 பல்கலைக்கழகங்களுக்கான  முதுநிலை பொது நுழைவுத் தேர்வு அறிவிப்பு விரைவில் வெளியாக உள்ளது.

வரலாறு 
பொது பல்கலைக்கழக நுழைவுத் தேர்வு முதன்முதலில் 2010 முதல் 41 இளங்கலை, முதுகலை மற்றும் ஒருங்கிணைந்த படிப்புகளில் 1,500 இடங்களுக்கு ஏழு மத்திய பல்கலைக்கழகங்களில் சேர்க்கை நடத்தப்பட்டது. நாடு முழுவதும் உள்ள சுமார் 30 தேர்வு மையங்களில் 2010 ஜூன் 19 மற்றும் 20 தேதிகளில் நடைபெற்ற CUCET-2010 மூலம் விண்ணப்பப் படிவம் நிரப்பப்பட்டது.  2010 இல் தொடங்கப்பட்டதிலிருந்து 2020 வரை, CUCET 12 மத்தியப் பல்கலைக்கழகங்களுக்காக ராஜஸ்தானின் மத்தியப் பல்கலைக்கழகத்தால் நடத்தப்பட்டது. 2021 இல் இந்தத் தேர்வுகளை நடத்தும்  தேசிய தேர்வு முகமை ஏற்றுக்கொண்டது. 2022 ஆம் ஆண்டில், தேசியக் கல்விக் கொள்கை 2020 இன் ஒரு பகுதியாக, CUCET இன் புதுப்பிக்கப்பட்ட பதிப்பாக CUET அறிமுகப்படுத்தப்பட்டது, இது அனைத்து 45 மத்தியப் பல்கலைக்கழகங்களும் இதைப் பின்பற்றுவதைக் கட்டாயமாக்குகிறது.

தேர்வு முறை மற்றும் அமைப்பு

இளங்கலை பட்டப்படிப்புகளுக்கு 

 பிரிவு IA – 13 மொழிகள்
 பிரிவு IB – 19 மொழிகள்
 பிரிவு II – 27 துறை சார்ந்த பாடங்கள்
 பிரிவு III - பொதுத் தேர்வு

பங்கேற்கும் பல்கலைக்கழகங்கள்

மேலும் பார்க் 
 தேசியத் தேர்வு முகமை
 ஒருங்கிணைந்த நுழைவுத் தேர்வு -முதன்மை
 நீட் தேர்வு (இளநிலை மருத்துவம்)
 பொறியியல் பட்டதாரி தகுதித் தேர்வு

குறிப்புகள் 

இந்திய அளவிலான நுழைவுத் தேர்வுகள்
நைட்ரைல்

நைட்ரைல் (Nitryl) என்பது நைட்ரசன் ஈராக்சைடின் ஒரு பகுதிக்கூறாகும். ஒரு பெரிய சேர்மத்தில் ஓர் ஒற்றைப் பிணைப்புத் துண்டாக தோன்றும் போது இவ்வாறு பகுதிக்கூறாக தெரிகிறது. நைட்ரைல் புளோரைடும் (NO2F) நைட்ரைல் குளோரைடும் இதற்குரிய எடுத்துக்காட்டுகளில் சிலவாகும்.

நைட்ரசன் டை ஆக்சைடு போலவே நைட்ரைல் பகுதிக்கூறிலும் நைட்ரசன் அணு  இரண்டு ஆக்சிசன் அணுக்களுடன் இரண்டு பிணைப்புகளால் பிணைந்துள்ளது. மூன்றாவது பிணைப்பு நைட்ரசன் மற்றும் இரண்டு ஆக்சிசன் அணுக்களுடன் சமமாகப் பகிர்ந்து கொள்கிறது.  நைட்ரசனை மையமாகக் கொண்ட அடிப்படைக்கூறு பின்னர் மற்றொரு ஒற்றை இணைதிற துண்டுடன் ஒரு N−X பிணைப்பை உருவாக்க ஏதுவாக தனித்துள்ளது. இங்குள்ள X குறியீடானது புளோரைடு, குளோரைடு, ஐதராக்சைடு என எதுவேண்டுமானாலும் இருக்கலாம். 

கரிமச் சேர்மங்களுக்கான பெயரிடலில் நைட்ரைல் பகுதிக்கூறு நைட்ரோ தொகுதி என அழைக்கப்படுகிறது. உதாரணமாக நைட்ரைல் பென்சீன் என்பது பொதுவாக நைட்ரோபென்சீன் என்று அழைக்கப்படுகிறது.

இதையும் காண்க 
 நைத்திரேட்டு

மேற்கோள்கள் 
  
கனிம நைதரசன் சேர்மங்கள்
ஆக்சைடுகள்
தனி உறுப்புகள்
நைட்ரசன்-ஆக்சிசன் சேர்மங்கள்
நைட்ரைல் குளோரைடு

நைட்ரைல் குளோரைடு (Nitryl chloride) என்பது ClNO2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். விரைந்து ஆவியாகும் தன்மையைக் கொண்டுள்ள இச்சேர்மம் செந்தர நிலையில் ஒரு வாயுவாகவே காணப்படுகிறது.

தயாரிப்பு 
இருநைட்ரசன் ஐந்தாக்சைடுடன் குளோரைடு அல்லது ஐதரசன் குளோரைடு வினையில் ஈடுபடுவதால் நைட்ரைல் குளோரைடு உருவாகிற்றது:

N2O5 + 2HCl → 2ClNO2 + H2O

N2O5 + NaCl  → ClNO2 + NaNO2

இவ்வகையான வினைகள் புவியின் வளிமண்டலத்தில் நிகழ்கின்றன.

மேற்கோள்கள் 

நைட்ரோ சேர்மங்கள்
கனிம வேதியியல் குளோரின் சேர்மங்கள்
ஆக்சி குளோரைடுகள்
நைட்ரசன் ஆலைடுகள்
நைட்ரசன்(V) சேர்மங்கள்
நைட்ரசன் ஆக்சோ ஆலைடுகள்
அபார் பிரதேசம்

அபார் பிரதேசம் (Afar Region) எத்தியோப்பியா நாட்டின் வடக்கில் அமைந்துள்ளது. இதன் தலைநகரம் செம்மெரா நகரம் ஆகும். இப்பிரதேசத்தில் பெரும்பான்மையாக அபார் பழங்குடியின மக்கள் வாழ்கின்றனர். இதன் தெற்குப் பகுதியில் அவாஸ் ஆறு பாய்கிறது. அபார் பிரதேசம் 72,053 சதுர கிலோ மீட்டர் பரப்பளவு கொண்டது.  மேலும் இப்பகுதியில் அவாஸ் தேசியப் பூங்கா, அப்தெரா ஏரி மற்றும் அலே எரிமலை உள்ளது. 2017-ஆம் ஆண்டின் மக்கள் தொகை கணக்கெடுப்பின்படி, அபார் பிரதேசத்தின் மக்கள் தொகை 18,12,002 ஆகும்.

அமைவிடம்
அபார் பிரதேசத்தின் வடக்கில் எரித்திரியா நாடும், வடகிழக்கில் திஜிபௌட்டி நாடும், வடமேற்கில் திக்ரே பிரதேசம், தென்மேற்கில் அம்மாரா பிரதேசம், தெற்கில் ஒரோமிய பிரதேசமும், தென்கிழக்கில் திரே தாவா நகரமும் எல்லைகளாக உள்ளது.

நிர்வாக மண்டலங்கள்
அவ்சி ராசு 
 கில்பெர்ட் ராசு 
 காபி ராசு 
பாண்டி ராசு 
ஹரி ராசு 
அர்கோப்பா ராசு

மக்கள் தொகை பரம்பல் 
2017-ஆம் ஆண்டின் மக்கள் தொகை கணக்கெடுப்பின்படி, அபார் பிரதேசத்தின் மொத்த மக்கள் தொகை  18,12,002  ஆகும். அதில் 9,91,000  ஆண்கள் மற்றும் 8,21,002 
பெண்கள் உள்ளனர். இதன் மக்கள் தொகையில் இசுலாமியர் 95.2%, எத்தியோப்பிய ஆர்தடாக்ஸ் கிறித்துவர்கள் 3.9% மற்றும் பிறர் 0.08% ஆக உள்ளனர். இப்பிரதேசத்தில் அபார் இன பழங்குடிகள் 90.03% ஆக உள்ளனர். இப்பிரதேசத்தில் அபார் மொழியை 89.96% மக்கள் பேசுகின்றனர். அம்மாரிக் மொழி 6.83%, திக்ரே மொழி 1.06%, அர்கோப்பா மொழி [0.79%,  வோலைட்டா மொழி 0.43% மற்றும் ஒரோமா மொழியை 0.4% மக்கள் பேசுகின்றனர்.

எத்தியோப்பியாவின் பிரதேசங்கள்
திக்ரே பிரதேசம்
 அபார் பிரதேசம்
 அம்மாரா பிரதேசம்
 சோமாலிப் பிரதேசம்
 ஒரோமியா பிரதேசம்
 தெற்குப் பிரதேசம்
 தென்மேற்குப் பிரதேசம்
கம்பேலா பிரதேசம்
பெனிசாங்குல்-குமுஸ் பிரதேசம்
சிதாமா பிரதேசம்
அராரி பிரதேசம்

நகரங்கள்
 அடிஸ் அபாபா
 மெக்கல்லே
 பகிர் தர்
 திரே தாவா

இதனையும் காண்க
 திக்ரே மாகாணம்
 திக்ரே மக்கள் விடுதலை முன்னணி
 தக்கீசு ஆறு
 அக்சும் பேரரசு
 எத்தியோப்பிய உள்நாட்டுப் போர் - (1974 - 1980)
 எத்தியோப்பியா உள்நாட்டுப் போர் (2020-தற்போது வரை)

மேற்கோள்கள்

வெளி இணைப்புகள்
Danakil depression 
Map of Afar Region at DPPA of Ethiopia (PDF file)
Afar Triangle
Large collection of photos from an expedition to the Danakil
Afar Rift Consortium homepage
Interview with Afar president, Ismael Ali Sirro, The New Humanitarian 24 May 2002

எத்தியோப்பியா
எத்தியோப்பியாவின் புவியியல்
எத்தியோப்பியா பிரதேசங்கள்
தேசிய நெடுஞ்சாலை 332 (இந்தியா)

தேசிய நெடுஞ்சாலை 332 (National Highway 332) என்பது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 32இன் இரண்டாம் பாதையாகும். தே. நெ. 332 இந்தியாவில் தமிழ்நாடு மற்றும் புதுச்சேரி ஒன்றிய பிரதேசத்தில் செல்கிறது.

வழித்தடம் 
தே. நெ. 332, புதுச்சேரி ஒன்றிய பிரதேசத்தில் உள்ள புதுச்சேரி நகரத்தை தமிழகத்தின் விழுப்புரத்துடன் இணைக்கிறது.

சந்திப்புகள் 

  புதுச்சேரி அருகே முனையம்
  விழுப்புரம் அருகே முனையம்.

மேலும் பார்க்கவும் 

 இந்தியாவின் தேசிய நெடுஞ்சாலைகள்
 இந்திய தேசிய நெடுஞ்சாலை ஆணையம்

மேற்கோள்கள்

வெளி இணைப்புகள் 

 ஓபன்ஸ்ட்ரீட்மேப்பில் NH 332

இந்திய தேசிய நெடுஞ்சாலைகள்
தமிழ்நாட்டில் தேசிய நெடுஞ்சாலைகள்
கருத்தோட்டப் பெயர்வு

கருத்தோட்டப் பெயர்வு (paradigm shift) என்பது வழமையான, ஏற்றுக்கொள்ளப்பட்ட வழியில் செய்யப்படும் அல்லது கருதப்படும் ஒன்று முற்றிலும் புதிய, வேறான வழியில் மாற்றப்படும் நிகழ்வு ஆகும். இக்கருத்து தாமசு கூன் என்ற அமெரிக்க அறிவியல் வரலாற்றாசிரியரால் அறிமுகப்படுத்தப்பட்டது. ஒரு துறையின் மையக் கருத்துகள் குறுகிய காலத்திற்குள் பொதுவாக மாற்றமடைவதில்லை; புதிய கருத்துகளை ஏற்றுக்கொள்ளும் புதியவர்கள் துறையில் உள்ளபோது இத்தகைய கருத்தோட்டத்தில் பெயர்வு ஏற்படும் என்று கூன் கருதினார்.

மேற்கோள்கள் 

மாற்றம்
மீவியற்பியலின் கருத்துக்கள்
புத்தாக்கம்
தேசிய நெடுஞ்சாலை 132பி (இந்தியா)

தேசிய நெடுஞ்சாலை 132பி (National Highway 132B) பொதுவாக தே. நெ. 132பி எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 32இன் துணைப் பாதையாகும்.

வழித்தடம் 
தே. நெ. 132பி தமிழ்நாட்டின் செங்கல்பட்டு மற்றும் காஞ்சிபுரத்தை இணைக்கிறது.

சந்திப்புகள் 

  செங்கல்பட்டு அருகில் முனையம்
  காஞ்சிபுரம் அருகில் முனையம்

மேலும் பார்க்கவும் 
 இந்தியாவின் தேசிய நெடுஞ்சாலைகள்
 இந்திய தேசிய நெடுஞ்சாலை ஆணையம்

மேற்கோள்கள்

வெளி இணைப்புகள் 

 ஓபன்ஸ்ட்ரீட்மேப்பில் NH 132B

இந்திய தேசிய நெடுஞ்சாலைகள்
தேசிய நெடுஞ்சாலை 332ஏ (இந்தியா)

தேசிய நெடுஞ்சாலை 332ஏ (National Highway 332A), பொதுவாக தே. நெ. 332ஏ எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 32ன் துணை பாதையாகும். தே. நெ. 332ஏ இந்தியாவில் தமிழ்நாடு மாநிலத்தில் செல்கிறது.

வழித்தடம் 
தே. நெ. 332ஏ புதுச்சேரி மற்றும் தமிழ்நாட்டின் மாமல்லபுரத்தை இணைக்கிறது

சந்திப்புகள் 

  புதுச்சேரி அருகே முனையம்

மேலும் பார்க்கவும் 

 இந்தியாவின் தேசிய நெடுஞ்சாலைகள்
 இந்திய தேசிய நெடுஞ்சாலை ஆணையம்

மேற்கோள்கள்

வெளி இணைப்புகள் 

 ஓபன்ஸ்ட்ரீட்மேப்பில் NH 332A

இந்திய தேசிய நெடுஞ்சாலைகள்
தமிழ்நாட்டில் தேசிய நெடுஞ்சாலைகள்
நன்மங்கலம் ஏரி

நன்மங்கலம் ஏரி (Nanmangalam Lake), சென்னை புறநகர் பகுதியான தாம்பரம் மாநகராட்சிக்கு உட்பட்டு,  நன்மங்கலம் வனப் பகுதியின் எல்லையில் சுமார் 3.04 கிலோ மீட்டர் பரப்பளவில் காஞ்சிபுரம் மாவட்டத்தில் அமைந்துள்ளது. இந்த ஏரியானது கோடை காலத்தில், இப்பகுதியினைச் சுற்றியுள்ள செம்பாக்கம், அஸ்தினாபுரம், நன்மங்கலம் உள்ளிட்ட குடியிருப்பு பகுதிகளுக்கு நீர் ஆதாரமாக விளங்குகிறது.

மாசுபடுதல்
முன்னர் இந்த ஏரியின் நீரானது குடிநீர், விவசாயம் மற்றும் வீட்டு உபயோகத்திற்காகப் பயன்படுத்தப்பட்டது. ஆனால் மாநகராட்சிக் கழிவுகள் இந்த ஏரியில் கொட்டப்படுவதால் ஏரி மாசடைந்து வருகின்றது.

மேற்கோள்கள்

காஞ்சிபுரம் மாவட்ட ஏரிகள்
தெற்குப் பிரதேசம், எத்தியோப்பியா

தெற்குப் பிரதேசம் (Southern Nations, Nationalities, and Peoples' Region) (சுருக்கமாக: SNNPR) கிழக்கு ஆப்பிரிக்கா நாடான எத்தியோப்பியாவின் தெற்கில் அமைந்த பிரதேசம் ஆகும். இதன் தலைநகரம் ஹவாஸ்சா நகரம் ஆகும். ஹவாஸ்சா நகரம் இப்பிரதேசத்திற்கு வெளியே அமைந்த சிதாமா பிரதேசத்தில் உள்ளது. இப்பிரதேசம் 21 சூன் 1992 அன்று நிறுவப்பட்டது. இப்பிரதேசத்தை நிர்வகிக்க ஆளுநர் தலைமையிலான பிரதேச சட்டமன்றம், நீதிமன்றம் செயல்படுகிறது. இப்பிரதேசத்தின் பெரிய நகரம் அர்பா மிஞ்ச் நகரம் ஆகும்.

அமைவிடம்
தெற்குப் பிரதேசத்தின் தெற்கில் கென்யா நாடும், தென் மேற்கில் தெற்கு சூடான் நாடும் வடக்கிலும், கிழக்கிலும் ஒரோமியா பிரதேசம், மேற்கில் தென்மேற்குப் பிரதேசம் எல்லைகளாக உள்ளது.

மக்கள் தொகை பரம்பல்

2007-ஆம் ஆண்டின் மக்கள் தொகை கணக்கெடுபின்படி, 105,887 சதுர கிலோ மீட்டர் பரப்பளவும்,  3,110,995  குடியிருப்புகளும் கொண்ட தெற்கு பிரதேசத்தின் மக்கள் தொகை f 14,929,548 ஆகும். அதில் ஆண்கள் 7,425,918 மற்றும் பெண்கள்7,503,630  ஆக உள்ளனர். 89.98% மக்கள் கிராமப்புறங்களில் வாழ்கின்றனர். மக்கள் தொகை அடர்த்தி ஒரு சதுர கிலோ மீட்டரில் 141 மக்கள் வாழ்கின்றனர். 2017-ஆம் ஆண்டில் இதன் மக்கள் தொகை 19,170,007 ஆக இருக்கும் என மதிப்பிடப்பட்டுள்ளது.

சமயங்கள்

இனக்குழுக்கள்

மொழிகள்
தெற்கு பிரதேசத்தில் பெரும்பான்மையாக சிதாமா மொழி 19.59%, வெலாயுத மொழி 10.48%, ஹதியா மொழி 8%, குராஜ் மொழி 7.13%, காமோ மொழி 6.9%, காபா மொழி 5.36% மற்றும் அம்மாரா மொழியை 4.10% மக்களால் பேசப்படுகிறது.

வேளாண்மை

2004–2005 ஆண்டின் கணக்குப்படி, தெற்குப் பிரதேசத்தில் 100,338 டன்கள் காபிக் கொட்டை உற்பத்தி செய்யப்பட்டது. இது எத்தியோப்பியாவின் மொத்த காபிக் கொட்டை உற்பத்தியில் 44.2% ஆகும். தெற்கு பிரதேசத்தில் மொத்த கால்நடைகள் 7,938,490 ஆகும். இது எத்தியோப்பாவின் மொத்த கால்நடைகளில் 20.5% ஆகும்.பெரிய வாழை தெற்கு பிரதேசத்தின் மிகப்பெரிய வேளாண்மைப் பயிர் ஆகும்.

நிர்வாகம்
தெற்குப் பிரதேசம் நிர்வாக வசதிக்காக மண்டலங்களாகவும், மாவட்டங்களாகவும் பிரிக்கப்பட்டுள்ளது.

எத்தியோப்பியாவின் பிரதேசங்கள்
 திக்ரே பிரதேசம்
 அபார் பிரதேசம்
 அம்மாரா பிரதேசம்
 சோமாலிப் பிரதேசம்
 ஒரோமியா பிரதேசம்
 தென்மேற்குப் பிரதேசம்
கம்பேலா பிரதேசம்
பெனிசாங்குல்-குமுஸ் பிரதேசம்
சிதாமா பிரதேசம்
அராரி பிரதேசம்

எத்தியோப்பிய நகரங்கள்
 அடிஸ் அபாபா
 மெக்கல்லே
 பகிர் தர்
 திரே தாவா

இதனையும் காண்க
 திக்ரே மாகாணம்
 திக்ரே மக்கள் விடுதலை முன்னணி
 தக்கீசு ஆறு
 அக்சும் பேரரசு
 எத்தியோப்பிய உள்நாட்டுப் போர் - (1974 - 1980)
 எத்தியோப்பியா உள்நாட்டுப் போர் (2020-தற்போது வரை)

மேற்கோள்கள்

வெளி இணைப்புகள்

 
 Map of Southern Nations, Nationalities, and Peoples' Region at UN-OCHA (PDF file)
 Map of Southern Nations, Nationalities and Peoples' Region at DPPA of Ethiopia (PDF file)
 Ethiopia's Vanishing Tribes  slideshow by Life magazine

எத்தியோப்பியா
எத்தியோப்பியாவின் புவியியல்
எத்தியோப்பியா பிரதேசங்கள்
ஜாங்கிரி

ஜாங்கிரி ( ஆங்கிலம்:Imarti)  என்பது இந்தியாவில் தயாரிக்கப்படும் ஒரு இனிப்பு ஆகும். இது உளுந்து மாவினைக் கொண்டு வட்ட வடிவ மலர் வடிவத்தில் எண்ணெய்யில் வறுத்து, சர்க்கரை பாகில் ஊறவைத்து தயார் செய்யப்படுகிறது. அமிட்டி, அம்ரிதி, இமார்தி,  எமர்தி , ஓம்ரிட்டி , ஜஹாங்கீர் மற்றும் ஜாங்கிரி என்பது இதன் வேறு பெயர்களாகும். மெல்லியதாகவும் இனிப்பானதாகவும் இருப்பதால் ஜிலேபி ஜாங்கிரியிலிருந்து வேறுபடும். ஜாங்கிரி வங்காளதேசத்தில் பிரபலமான இப்தார் உணவாகும். இப்தாரின்போது ஜாங்கிரி நிறச் சேர்க்கைப்பொருள் இல்லாமல் தயார் செய்யப்படும்.

தேவையான பொருட்கள் 
ஜாங்கிரி என்பது இந்தியத் துணைக்கண்டத்தில் தமிழ்நாட்டில் ஜாங்கிரி பருப்பு அல்லது ஜாங்கிரி உளுந்து என்றும் அழைக்கப்படும் உளுந்து மாவு வகைகளிலிருந்து தயாரிக்கப்படுகிறது. இதில் குங்குமப்பூ நிறத்திற்காகச் சேர்க்கப்படுகிறது.

தயாரிப்பு 

உளுந்தம் பருப்பினை சில மணி நேரம் தண்ணீரில் ஊறவைத்து, கல் உரலில் மாவு பதத்திற்கு அரைத்து அரைக்கவேண்டும். இந்த மாவினை ஒரு பாத்திரத்தில் கொதித்துக்கொண்டிருக்கும் நெய்யில் வார்த்தெடுக்கப்பட்டு, பொறித்து எடுக்கவேண்டும். நெய்க்குப் பதிலாக எண்ணெய்களும் சில நேரங்களில் பயன்படுத்தப்படுகின்றன.இந்த மாவானது பூ வடிவில் எண்ணெய்யில் வார்த்தெடுக்கப்பட்டு தயார் செய்யப்படுகின்றன.

மாவு தயார் செய்யும்பொழுது சர்க்கரை பாகும் தயாரிக்கப்படுகிறது. சுவைக்காகவும் மனத்திற்காகவும், சர்க்கரைப் பாகில் கற்பூரம், கிராம்பு, ஏலக்காய், கேவ்ரா (மனம் தரக்கூடிய பொருள்) மற்றும் குங்குமப்பூ சேர்க்கப்படுகிறது. பூ வடிவில் வறுத்தெடுக்கப்பட்ட மாவினை சர்க்கரை பாகில் இட்டு ஊறவிடவேண்டும். சர்க்கரை பாகினை உறிஞ்சி ஊறிய பின்னர், ஜாங்கிரியினை சூடாக, அறை வெப்பநிலையில் அல்லது குளிரூட்டப்பட்ட நிலையில் பரிமாறலாம்.

பரிமாறுதல் 
இந்தியாவில், இந்த இனிப்பு உணவின் போது பரிமாறப்படுகிறது. திருமணங்கள் மற்றும் திருவிழாக்களிலும் ஜாங்கிரி பிரபலமாக உள்ளது. குறிப்பாக, உத்தரப் பிரதேசத்தில் கோரக்பூர் ஜாங்கிரிக்குப் பிரபலமானது. இது தயிருடனும்பயன்படுத்தப்படுகிறது.

மேலும் பார்க்கவும் 

 இனிப்பு-விருந்துக்குப் பின்

மேற்கோள்கள்

வெளி இணைப்புகள் 

 

இந்திய இனிப்பு உணவுகள்
சந்திரசேகர் கோவில், கபிலாஷ்

மகாதேவர் சந்திரசேகர் கோவில் (Mahadev Chandrashekhar Temple) என்றும் கபிலாஷ் கோவில்என்றும் அழைக்கப்படும் இக்கோவில் இந்தியாவின் ஒடிசாவில் உள்ள தேன்கனல் நகரின் வடகிழக்கு பகுதியில் மாவட்ட தலைமையகத்திலிருந்து 26 கிமீ தொலைவில் அமைந்துள்ளது.

அமைவிடமும் கட்டிடக்கலையும் 
கடல் மட்டத்தில் இருந்து சுமார் 2239 அடி உயரத்தில் கோவில் அமைந்துள்ளது. கோவிலின் பிரதான கோபுரம் 60 அடி உயரம் கொண்டது. கோவிலுக்கு இரண்டு வழிகள் உள்ளன. ஒன்று 1352 படிகள் ஏறுவது, மற்றொன்று பாரபங்கி வழியாக அல்லது முறுக்கு வழியில் பயணிப்பது.  கோயில் கல்வெட்டில் குறிப்பிடப்பட்டுள்ளபடி, கீழைக் கங்க மன்னர் முதலாம் நரசிங்க தேவன் பொ.ச. 1246 இல் சந்திரசேகரருக்கு கோயிலைக் கட்டினார்.  கோயிலின் இடதுபுறத்தில் பயமரத்த குண்டமும், வலதுபுறத்தில் மரிச்சி குண்டமும் உள்ளன. இக்கோயிலில் மரத்தாலான ஜெகமோகனம் உள்ளது. பிள்ளையார், முருகன், கங்காதேவி முதலியோர் கோயிலில் காணப்படுகின்றனர். ஜெகநாதர் முக்கிய மூர்த்தியாக கோவிலில் நிறுவப்பட்டுள்ளார். விசுவநாதர் கோயிலும் கபிலாஷில் அமைந்துள்ளது. சில அறிஞர்களின் கூற்றுப்படி, இந்த கோவில் சந்திரசேகர் கோயிலை விட பழமையானது. எனவே இது புத்த லிங்கம் என்றும் அழைக்கப்படுகிறது. கபிலாஷ் பிதா மற்றும் அதன் முக்கியத்துவம் பற்றி பல புராணக்கதைகள் உள்ளன. பாரம்பரியம் இதை கபிலரின் ஆசிரமம் என்று விவரிக்கிறது. சில அறிஞர்கள் இது சிவபெருமானின் இரண்டாவது கைலாசம் என்கின்றனர். பாகவதத்துக்கு விளக்கம் எழுதிய சிறீதர் சுவாமிகள் அங்கேயே தங்கினார். வளாகத்தில் சில மடங்களும் உள்ளன.

கோவிலில் ஏற்பட்ட கொள்ளை 
2015 நவம்பரில்  கோவிலின் நுழைவாயிலுக்கு அருகில் இருந்த பிள்ளையார், துர்க்கை, பைரவி என மூன்று பழமையான கற்சிலைகள் திருடப்பட்டன.

புகைப்படங்கள்

சான்றுகள்

வெளி இணைப்புகள் 

 Kapilash Temple Details in Dhenkanal Official Web-site
 sculptures of Chandrashekhara temple

Coordinates on Wikidata
இந்துக் கோயில்கள்
சிவாலய தல புராணங்கள்
ஒடிசா
மாங்கனீசு(II) குளோரேட்டு

மாங்கனீசு(II) குளோரேட்டு (Manganese(II) chlorate) Mn(ClO3)2 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். நீர்த்த கரைசல்களில் கூட மாங்கனீசு(II) குளோரேட்டு நிலைப்புத்தன்மை இல்லாமல் காணப்படுகிறது. ஓர் அறுநீரேற்றாக இது −18° செல்சியசு வெப்பநிலையில் திண்ம நிலையில் காணப்படுகிறது. இவ்வெப்பநிலைக்கு மேல் இது உருகத் தொடங்கி அதிதீவிர வெடிபொருளாக இளஞ்சு சிவப்பு நிறத்திற்கு மாறுகிறது.

தயாரிப்பு 
மாங்கனீசு(II) சல்பேட்டுடன் பேரியம் குளோரேட்டைச் சேர்த்து வினைபுரியச் செய்தால் மாங்கனீசு(II) குளோரேட்டு உற்பத்தி செய்யப்படுகிறது: விளைபொருளை வெற்றிடத்தில் கொதிக்க வைப்பதன் மூலம் அதிலுள்ள தண்ணீர் அகற்றப்படுகிறது. பின்னர் வெப்பநிலை -80 ° செல்சியசு அளவுக்குக் குறைக்கும்போது  இளஞ்சிவப்பு நிறத் திண்மமாக மாங்கனீசு(II) குளோரேட்டு கிடைக்கிறது. பின்னர் விளைபொருளில் உள்ள சிதைவு பொருட்களை அகற்ற திரவ நைட்ரசன் மற்றும் பொட்டாசியம் ஐதராக்சைடு சேர்த்து சுத்தம் செய்யப்படுகிறது.

பண்புகள் 
மாங்கனீசு(II) குளோரேட்டு ஒரு திடப்பொருளாக இருக்கும்போது அறுநீரேற்றை உருவாக்குகிறது. இந்நிலையில் நீரை அகற்ற முடியாது. 6° செல்சியசு வெப்பநிலைக்கு மேல் இது சிதைவடைந்து மாங்கனீசு(IV) ஆக்சைடு, குளோரின் டை ஆக்சைடு மற்றும் தண்ணீராக மாறுகிறது. திரவ வடிவில் இருக்கும்போது மிகவும் பிசுபிசுப்பானதாகவும் தீவிர வெடிக்கும் தன்மை கொண்டதாகவும் உள்ளது. அறை வெப்பநிலையில் சூடுபடுத்தப்படும் போது இது வெடிக்கிறது.

மேற்கோள்கள் 

மாங்கனீசு(II) சேர்மங்கள்
குளோரேட்டுகள்
அமிர்தா வித்யாலயம்

அமிர்தா வித்யாலயம் (Amrita Vidyālayam) என்பது மாதா அமிர்தானந்தமயி மடத்தால் நடத்தப்பட்டு நிர்வகிக்கப்படும் இந்தியா முழுவதும் உள்ள தனியார், ஆங்கில-வழி, சிபிஎஸ்இ மேல்நிலைப் பள்ளிகள் குழுமம் ஆகும். இந்தியா முழுவதும் மத்திய இடைநிலைக் கல்வி வாரியத்துடன் இணைக்கப்பட்ட 90க்கும் மேற்பட்ட ஆங்கில வழி பள்ளிகள் உள்ளன, அவற்றில் 30க்கும் மேற்பட்டவை கேரளாவில் உள்ளன. அகில இந்திய மேல்நிலைப் பள்ளித் தேர்வு மற்றும் அகில இந்திய முதுநிலைப் பள்ளிச் சான்றிதழ் தேர்வில் 100 சதவீதம் தேர்ச்சி பெற்ற முன்னணிப் பள்ளிகளில் இதுவும் ஒன்று. குழந்தைகளுக்கு ஒழுக்கம், கலாச்சார அடிப்படையிலான கல்வியை வழங்குவதே இதன் நோக்கம். இந்தப் பள்ளிகள் கூடுதல் பாடத்திட்ட செயல்பாடுகள், விளையாட்டு, திறமை மேம்பாடு மற்றும் போட்டித் தேர்வுகள் ஆகியவற்றிற்கும் முக்கியத்துவம் அளிக்கின்றன.

வரலாறு 
இப்பள்ளியானது 1987 ஆம் ஆண்டு ஆன்மீக தலைவர் மாதா அமிர்தானந்தமயி அவர்களால் கேரளாவின் கொடுங்கல்லூரில் ஆரம்ப ஆங்கில வழிப் பள்ளியாக நிறுவப்பட்டது. பின்னர் அது விரிவடைந்து இப்போது நாடு முழுவதும் 90க்கும் மேற்பட்ட சிபிஎஸ்இ பள்ளிகளை கொண்ட அமைப்பாக உள்ளது.

பொருளாதாரத்தில் பின்தங்கிய ஏழ்மையான குடும்பங்களைச் சேர்ந்த மாணவர்களுக்கு கல்வி உதவித்தொகையையும் பள்ளி வழங்குகிறது.

மேலும் பார்க்க 

 அமிர்தா விஸ்வ வித்யாபீடம்
 மாதா அமிர்தானந்தமயி
 அமிர்தபுரி

மேற்கோள்கள் 

இந்தியாவில் உள்ள இலாபநோக்கற்ற நிறுவனங்கள்
தமிழ்நாட்டுப் பள்ளிகள்
இந்தியப் பள்ளிகள்
தேசிய நெடுஞ்சாலை 652 (இந்தியா)

தேசிய நெடுஞ்சாலை 652 (National Highway 652 (India)), பொதுவாக தே. நெ. 652 எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது முதன்மையான தேசிய நெடுஞ்சாலை 52-ன் துணைப் பாதையாகும். தே. நெ. 652 இந்தியாவில் மகாராட்டிரம் மாநிலத்தில் செல்கிறது.

வழித்தடம் 
தே. நெ. 652 மகாராட்டிரா மாநிலத்தில் துல்ஜாபூர், ஆண்டூர், நல்துர்க், ஹன்னூர் மற்றும் அக்கல்கோட்டுடன் இணைக்கிறது.

சந்திப்புகள் 

  துல்ஜாப்பூர் அருகில் முனையம்
  அக்கல்கோட் அருகில் முனையம்

மேலும் பார்க்கவும் 

 இந்திய தேசிய நெடுஞ்சாலை ஆணையம்

மேற்கோள்கள்

வெளி இணைப்புகள் 

 ஓபன்ஸ்ட்ரீட்மேப்பில் NH 652

இந்திய தேசிய நெடுஞ்சாலைகள்
த. வேலு

த. வேலு (Dha. Velu) ஓர் இந்திய அரசியல்வாதி ஆவார். இவர்  2021 ஆம் ஆண்டில்  நடந்த தமிழக சட்டமன்றத் தேர்தலில், திமுக வேட்பாளராக மயிலாப்பூர் சட்டமன்ற தொகுதியிலிருந்து போட்டியிட்டு, தமிழ்நாடு சட்டமன்ற உறுப்பினராகி உள்ளார்.

மேற்கோள்கள் 

வாழும் நபர்கள்
திராவிட முன்னேற்றக் கழக அரசியல்வாதிகள்
சென்னை அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
தமிழ்நாடு சட்டமன்ற உறுப்பினர்கள்
மயிலாப்பூர் சட்டமன்ற உறுப்பினர்கள்